CELEX: 62012CA0032
Language: ro
Date: 2013-10-03 00:00:00
Title: Cauza C-32/12: Hotărârea Curții (Camera întâi) din 3 octombrie 2013 (cerere de decizie preliminară formulată de Juzgado de Primera Instancia n °2 de Badajoz — Spania) — Soledad Duarte Hueros/Autociba SA, Automóviles Citroen España SA (Directiva 1999/44/CE — Drepturile consumatorului în caz de neconformitate a bunului — Caracter minor al acestei neconformități — Excluderea rezoluțiunii contractului — Competențele instanței naționale)

23.11.2013   
            
            
               RO
            
            
               Jurnalul Oficial al Uniunii Europene
            
            
               C 344/19
            
         Hotărârea Curții (Camera întâi) din 3 octombrie 2013 (cerere de decizie preliminară formulată de Juzgado de Primera Instancia no 2 de Badajoz — Spania) — Soledad Duarte Hueros/Autociba SA, Automóviles Citroen España SA
   (Cauza C-32/12) (1)
   
   (Directiva 1999/44/CE - Drepturile consumatorului în caz de neconformitate a bunului - Caracter minor al acestei neconformități - Excluderea rezoluțiunii contractului - Competențele instanței naționale)
   2013/C 344/32
   Limba de procedură: spaniola
   
      Instanța de trimitere
   
   Juzgado de Primera Instancia no 2 de Badajoz
   
      Părțile din procedura principală
   
   
      Reclamantă: Soledad Duarte Hueros
   
      Pârâte: Autociba SA, Automóviles Citroen España SA
   
      Obiectul
   
   Cerere de decizie preliminară — Juzgado de Primera Instancia de Badajoz — Interpretarea articolului 3 din Directiva 1999/44/CE a Parlamentului European și a Consiliului din 25 mai 1999 privind anumite aspecte ale vânzării de bunuri de consum și garanțiile conexe (JO L 171, p. 12, Ediție specială, 13/vol. 26, p. 222) — Drepturile consumatorului — Bun care prezintă un defect minor — Nerepararea bunului menționat — Solicitarea rezoluțiunii vânzării — Inadmisibilitate — Lipsa unei cereri subsidiare privind reducerea adecvată a prețului — Posibilitatea insatnței naționale de a examina din oficiu problema unei reduceri adecvate a prețului
   
      Dispozitivul
   
   Directiva 1999/44/CE a Parlamentului European și a Consiliului din 25 mai 1999 privind anumite aspecte ale vânzării de bunuri de consum și garanțiile conexe trebuie interpretată în sensul că se opune reglementării unui stat membru, precum cea în discuție în litigiul principal, care, în cazul în care un consumator care are dreptul la o reducere adecvată a prețului unui bun stabilit prin contractul de vânzare se limitează să solicite în justiție doar rezoluțiunea acestui contract, iar aceasta nu poate fi obținută din cauza caracterului minor al neconformității bunului, nu permite instanței naționale sesizate să acorde din oficiu o astfel de reducere, chiar și atunci când consumatorul respectiv nu are dreptul nici să își precizeze cererea inițială, nici să introducă o nouă acțiune în acest scop.
   
      (1)  JO C 98, 31.3.2012.